ഇലക്ട്രിസിറ്റി സമരം 1936

1936 ൽ കൊച്ചിയിൽ ആർ.കെ.ഷൺമുഖചെട്ടി ദിവാനായിരിക്കുപ്പോൾ തൃശുർനഗരത്തിൽ വിദ്ദ്യുച്ഛക്തി വിതരണം ഒരു സ്വകാര്യ കമ്പനിയെ ഏൽപ്പിക്കാൻ സർക്കാർ തീരുമാനിച്ചു. ഇതിൽ പ്രതിഷേധിക്കാൻ സംഘടിപ്പിച്ച സമരം ആയിരുന്നു ഇലക്ട്രിട്രിസിറ്റി സമരം. ഇ. ഇക്കണ്ട വാര്യർ, ഡോ. എ.ആർ. മേനോൻ, സി.ആർ. ഇയ്യുണ്ണി എന്നിവരായിരുന്നു പ്രക്ഷോഭത്തിന് നേതൃത്വം നൽകിയത്. കൊച്ചിയിൽ നടന്ന പ്രക്ഷോഭങ്ങളിൽ വെച്ച് ഏറ്റവും ഉജ്ജ്വലമായിരുന്നു ഇത്. പ്രാദേശിക സ്വഭാവവും ലക്ഷ്യപരിമിതിയും ഉണ്ടായിരുന്നിട്ടു കൂടി പ്രസ്തുത സമരം എല്ലാ സമുദായങ്ങളിലുംപെട്ട ജനങ്ങളെ ഒരേ വേദിയിൽ അണിനിരത്തി. ആ നിലയിൽ അത് തികച്ചും ജനകീയമായിരുന്നു. സമരത്തെ നേരിടാൻ സർക്കാർ മർദ്ദനോപായങ്ങൾ സ്വീകരിക്കുകയും അവസാനം സമരം പരാജയമടയുകയും ചെയ്തു. എങ്കിലും തൃശൂരിലെ സ്വാധീന ശക്തിയുള്ള ക്രിസ്ത്യൻ സമുദായത്തെ ദേശീയപ്രസ്ഥാനത്തിലേക്കു കൊണ്ടുവരാൻ ഈ സമരം സഹായകമായി.

അവലംബം

കേരള ചരിത്രം, എ ശ്രീധര മേനോൻ

വർഗ്ഗം:കേരളത്തിലെ സമരങ്ങൾ